Súkromná prírodná rezervácia Vlčia

Súkromná prírodná rezervácia Vlčia je súkromná prírodná rezervácia piateho stupňa ochrany. Nachádza sa na južnom svahu Veľkej Javoriny v pohorí Čergov v katastrálnom území obce Olejníkov v Prešovskom kraji. Rezervácia má rozlohu 21,24 ha. Rezervácia Vlčia bola vyhlásená Krajským úradom životného prostredia v Prešove k 1. aprílu 2004. Je prvou súkromnou prírodnou rezerváciou v strednej Európe. Lesoochranárske zoskupenie VLK je majiteľom pozemku rezervácie od roku 1998. Kúpilo ho od pôvodného súkromného majiteľa za 3,2 milióna korún pomocou zbierky Kúp si svoj strom. Symbolickou kúpou stromu do zbierky prispeli občania 18 krajín. V roku 2002 jeden strom stál 1000 korún. Od 1. septembra 2009 sa cena za jeden strom zvýšila na 50 €. Referencie Externé odkazy Poloha na turistickej mape Poloha na turistickej / cykloturistickej mape Informácie na stránke LZ VLK Informácie na stránke Čergova